ગાંધીનગર, 12 જૂનઃ છેલ્લા આઠ વર્ષથી લંબિત ગુજરાત સરકારની સૌથી મોટી મહત્વકાંક્ષી યોજના પર આખરે મંજૂરીની મહોર લાગી છે. દિલ્હી ખાતે મળેલી નર્મદા કંટ્રોલ ઓથોરિટીની બેઠકમાં નિર્ણય લેવાયો છેકે સરદાર સરોવર ડેમની ઉંચાઇ વધારવામાં આવે અને ડેમ પર દરવાજા મુકવામાં આવે. આ અંગેની જાહેરાત ગુજરાતના મુખ્યમંત્રી આનંદીબેન પટેલ દ્વારા કરવામાં આવી છે. નોંધનીય છેકે વડાપ્રધાન તરીકે નિયુક્ત થયા બાદ નરેન્દ્ર મોદીએ ગુજરાતના વિકાસ અર્થે એ પહેલું કામ કર્યું છે.